05.03.2018. Informācija medijiem

**Kurzemes biedrības un nodibinājumi aicināti piedalīties projektu konkursā "Iesaisties Kurzemē!"**

**Kurzemes NVO atbalsta centrs līdz 30.03.2018. no Kurzemes biedrībām un nodibinājumiem pieņem projektu pieteikumus konkursā "Iesaisties Kurzemē!" 3 atbalstāmajās darbības jomās - "Pilsoniskās sabiedrības iniciatīvas", "Starpkultūru dialogs" un "Mazākumtautību NVO atbalsts".**

Informatīvie semināri par konkursu notiks Talsos, Liepājā un Ventspilī ([pieteikšanās semināriem šeit](https://docs.google.com/forms/d/e/1FAIpQLSeKLGpbwyi1LfyqkW2WJvwHa8oDxwZ6f03wOpcPAh7r81Uxfg/viewform)):

* **Talsos 08.03.2018. plkst 10:00** kino "Auseklis" 2.stāvā
* **Liepājā 12.03.2018. plkst. 11:00.** Liepājas jauniešu māja, Kungu ielā 24
* **Ventspilī 12.03.2018. plkst. 15:00.** Ventspils jauniešu mājā, Kuldīgas ielā 13

Viena projekta maksimālais finansējums ir līdz 1600EUR. Projektu aktivitāšu īstenošanu var plānot no 01.05.2018. līdz 25.11.2018. Šogad projektu pieteikumus var iesniegt, tos vienkārši iesūtot e-pastā konkursi@kurzemesnvo.lv līdz 30.marta plkst. 10:00 no rīta! Dokumenti nav jādrukā, jāparaksta un jāskanē vai jāiesniedz klātienē – vairāk lasiet konkursa nolikumā!

Visa informācija par konkursu pieejama [www.kurzemesnvo.lv](http://www.kurzemesnvo.lv)

### ****KONKURSA NOLIKUMS UN VEIDLAPAS****

* [KONKURSA NOLIKUMS](http://kurzemesnvo.lv/images/lejuplades/00_IesaistiesKurzemee_nolikums2018.pdf)
* [PROJEKTU VĒRTĒŠANAS NOLIKUMS](http://kurzemesnvo.lv/images/lejuplades/01_IesaistiesKurzemee_VertesanasNolikums2018.pdf) (1.pielikums)
* [PIETEIKUMA VEIDLAPA jomai "Pilsoniskās sabiedrības iniciatīvas"](http://kurzemesnvo.lv/images/lejuplades/02_PilSabInic_veidlapa2018.doc) (2.pielikums)
* [PIETEIKUMA VEIDLAPA jomai "Starpkultūru dialogs"](http://kurzemesnvo.lv/images/lejuplades/03_SD_veidlapa2018.doc) (3.pielikums)
* [PIETEIKUMA VEIDLAPA jomai "Mazākumtautību NVO atbalsts"](http://kurzemesnvo.lv/images/lejuplades/04_MT_veidlapa2018.doc) (4.pielikums)
* [BUDŽETA VEIDLAPA](http://kurzemesnvo.lv/images/lejuplades/05_BudzetaVeidlapa.xls)  (5.pielikums)

### ****ATBALSTĀMĀS PROJEKTU AKTIVITĀTES:****

Jomā „**Pilsoniskās sabiedrības iniciatīvas**” tiks atbalstīti projekti, kuru aktivitātes palīdz sasniegt Latvijas valsts simtgades svinību virsmērķi\* un ir vērstas uz:

* Latvijas cilvēku talantu, izcilību, uzņēmīguma un sasniegumu apzināšanu un iedvesmošanos no tiem;
* paaudžu saikņu stiprināšanu, bērniem un jauniešiem uzņemoties līdzvērtīgu iniciatīvu un atbildību;
* Latvijas valstiskuma veidošanu, attīstību un saglabāšanu, t.sk. vēstures izpēti un tās rezultātu mūsdienīgu pasniegšanu/izplatīšanu savā apkaimē. Piemēram:
	+ veicina patriotisma un piederības izjūtu Latvijai (novadam/pilsētai/pagastam);
	+ veicina iedzīvotājos zināšanas un izpratni par Latvijas valsts veidošanos, dibināšanu un attīstību līdz mūsdienām, t.sk., saistītajiem nozīmīgākajiem notikumiem;
	+ veicina sabiedrības iniciatīvas un līdzdalību savas apkaimes dzīves uzlabošanā;
	+ veicina iedzīvotāju zināšanas un izpratni par valsts/pašvaldības pārvaldi, līdzdalības iespējām un to nozīmi;
	+ veicina iedzīvotāju līdzdalību vēlēšanās, valsts/pašvaldības darba procesos;
	+ citas atbilstīgas aktivitātes.

\*Latvijas valsts simtgades svinību virsmērķis ir „Stiprināt Latvijas sabiedrības valstsgribu un piederības sajūtu savai valstij, rosinot pašorganizējošus procesus un sadarbību”. Plašāka informācija un iedvesma simtgades sagaidīšanai [*http://www.lv100.lv/programma*](http://www.lv100.lv/programma)

 Jomā „**Starpkultūru dialogs**” tiks atbalstīti projekti, kuru aktivitātes vērstas uz:

* savstarpējas izpratnes veidošanu Kurzemē starp/par dažādu tautību, kultūru pārstāvjiem.
* stereotipu mazināšanu Kurzemē par dažādām kultūrām, tautībām, to pārstāvjiem.

 Jomā “**Mazākumtautību NVO atbalsts**” tiks atbalstīti projekti, kuru aktivitātes vērstas uz:

* Latvijas mazākumtautību identitātes un kultūras mantojuma saglabāšanu un attīstību;
* Latvijas mazākumtautību radošo kolektīvu darbību;
* Latvijas mazākumtautību tradīciju un folkloras attīstību;
* Latvijas mazākumtautību pilsonisko līdzdalību un sadarbību;
* Latvijas romu kopienas kultūras identitātes saglabāšanu un starpkultūru dialogu;
* Latvijas romu kopienas integrāciju un līdzdalību, sekmējot sadarbību starp romu kopienu un pašvaldību/-ām un/vai sociālajiem partneriem, ņemot vērā Latvijas romu integrācijas politikas pasākumu kopumu.

Projektu ietvaros nevar tikt īstenoti:

* ideoloģiska, politiska, militāra vai reliģiska satura pasākumi;
* amatieru un profesionālā sporta pasākumi (izņemot, ja pasākums ir kā līdzeklis mērķa sasniegšanai);
* pasākumi, kas daļēji tiek finansēti citu projektu ietvaros.

Visa informācija pieejama [www.kurzemesnvo.lv](http://www.kurzemesnvo.lv)

Inese Siliņa
Kurzemes NVO atbalsta centrs priekšsēdētāja
tel.29811722, inese@kurzemesnvo.lv
www.kurzemesnvo.lv